Besig om nes te skrop. – Bali Drome
My eerste skryfsel in my nuwe winkel nessie! Maar regtig, ek het lelik klei getrap met tye. Gevoel asof my Bali hoekie net glad nie bymekaar gaan kom nie. Dinge moet eers in my brein wêreld reggeplaas word voordat ek ñ vinger kan verroer.
Met hiérdie trek het ñ kortsluiting plaasgevind. Die trokke het die 23ste Desember afgelaai, en ek het dood eenvoudig net die deur agter my toegesluit. Want ‘Bali’ kon nie inpas nie.
Letterlik van ñ 222 vierkante meter winkel af na 60… My breinwêreld het som op som gemaak; afgetrek, vermenigvuldig, gedeel, gevierkantswortel, en toe ‘ge-kortsluit’.
Die los drade het my pens weer laat pyn, my ñ draai in die Richardsbaai hospitaal se ongevalle laat maak vir ñ nood EKG, en sommer ook my skryf opgedroog.
En tog, vandag, hier, nou, alleen op die perseel besig om reg te skuif terwyl die res van die mensdom naweek hou, kan ek weer sing. Met net nog ñ effense benoudheid in my stem.
Author travel460Posted on Januarie 7, 2017 November 3, 2017
10 thoughts on “Besig om nes te skrop.”
Januarie 7, 2017 om 2:25 nm
Dit lyk absoluut pragtig! Mens sing op jou mooiste as jy effens benoud is…
Januarie 7, 2017 om 2:45 nm
Dis SO waar!xxx
Januarie 7, 2017 om 2:33 nm
Beeldskoon mooi ek gaan jou beslis besoek in jou “Bali”
Januarie 7, 2017 om 2:44 nm
Ja!!! Ek sal koffie reghou.
Januarie 7, 2017 om 5:00 nm
Seriaas! Jymoenie jouself sulke skade aandoen nie. Dit lyk baie mooi en jy kan met reg sing. Sterkte vorentoe.
Januarie 7, 2017 om 5:25 nm
Ek kan nie wag om die eindproduk te sien
Ek is bly dit gaan soveel beter
Januarie 7, 2017 om 5:34 nm
Sterkte. Ek is bly jy kan sing, Dit is wel, dit is wel met my siel!
Januarie 8, 2017 om 5:02 nm
Ag dit lyk pragtig en ek is bly jou siel kry haar balans terug. My ou Moeks se graag dat God hare op ons koppe gesit het om ons te herinner dat ons nie alles kan beheer nie! Jy het twee groot trekke agter die rug – volgens die sielkundiges is om te trek blykbaar van die mees stresvolle ervarings vir die mens. Net een trippie hospitaal toe? Nee wat vat ten minste ‘n silwer sterretjie – knap gedaan!
Januarie 8, 2017 om 5:05 nm
Jy is dierbaar, dankie Nena. Ek val wel op die oomblik kort-kort in ñ gat, en nie lus om uit te klim nie. Seker die nadraai van ñ dubbel trek. Eintlik maar “stupid”, want ek het soveel om voor dankbaar te wees.xxx
Januarie 9, 2017 om 12:10 nm
Mag jy groot vreugde en sukses smaak in jou kleine Bali. Staan stil, maak jou oe toe en teug diep…… Aaa, Bali. Jy is tuis..
Vorige Previous post: My skryf is vandag weg…
Volgende Next post: Timeline.